b'\n_START_ARTICLE_\nCry Me a River\n_START_SECTION_\nO pjesmi\n_START_PARAGRAPH_\nPjesma je vjerojatno prepri\xc4\x8davanje prekida veze izme\xc4\x91u Justina Timberlakea i Britney Spears. Izme\xc4\x91u ostalih navode se stihovi njezine nevjere kao na primjer: "You don\'t have to say, what you did, I already know, I found out from him. Now there\'s just no chance, for you and me, there\'ll never be, and don\'t it make you sad about it." ["Ne treba\xc5\xa1 re\xc4\x87i \xc5\xa1to si napravila, ve\xc4\x87 znam, saznao sam od njega. Sada vi\xc5\xa1e nema \xc5\xa1anse, za tebe i mene, ne\xc4\x87e je nikad ni biti, i ne mora\xc5\xa1 biti \xc5\xbealosna radi toga."]._NEWLINE_Pola godine poslije Britney Spears objavila je singl "Everytime" s albuma In the Zone, za koji se govorkalo da je pjesma Britneyin odgovor na Justinovu pjesmu rije\xc4\x8dima: "I may have made it rain, please forgive me, my weakness caused you pain, and this song\'s my sorry." ["Mo\xc5\xbeda sam dozvala ki\xc5\xa1u, molim te oprosti mi, moja slabost ti je uzrokovala bol, a ova pjesma ti je moje \'oprosti\'."]. No, Britney je demantirala glasine i dodala da nije bilo pjesme na tom albumu kojom bi odgovorila na pjesmu "Cry Me a River".\n_START_SECTION_\nPrihva\xc4\x87enost pjesme\n_START_PARAGRAPH_\nPjesma je prili\xc4\x8dno dobro prihva\xc4\x87ena od strane obo\xc5\xbeavatelja i kritike. "Cry Me a River" je postala Timberlakeov hit kojim se samostalno probio na scenu te ga odvela do njegove prve od mnogobrojnih Grammy nagrada. Pjesma je \xc4\x8desto smatrana najboljim Timberlakeovim djelom od strane obo\xc5\xbeavatelja.\n_START_SECTION_\nGlazbeni video\n_START_PARAGRAPH_\nVideo po\xc4\x8dinje kada djevojka, koja vjerojatno predstavlja Britney Spears, odlazi iz svoje ku\xc4\x87e s nepoznatim mu\xc5\xa1karcem. Justin Timberlake ih promatra kako zajedno odlaze u Porscheu, zatim ulazi u njezinu ku\xc4\x87u razbiv\xc5\xa1i prozor. Nakon nekoliko trenutaka u ku\xc4\x87u ulazi Justinova nova djevojka kojoj je on ostavio otvorena vrata. Ona dolazi do sobe u kojoj je Justin s kamerom te se po\xc4\x8dne skidati i ljubiti ga dok on to snima. Tada Timbaland u Mercedesu po\xc4\x8dinje pjevati svoje stihove: "The damage is done so I guess I be leaving." ["\xc5\xa0teta je u\xc4\x8dinjena pa ja odlazim."] aludiraju\xc4\x87i na Justinov \xc4\x8din osvete. Poslije toga ona odlazi, a Justinova biv\xc5\xa1a djevojka se vra\xc4\x87a ku\xc4\x87i. On je prati te se zatim sakrije u ormar dok se ona tu\xc5\xa1ira. Poslije dolazi do stakla iza nje, a ona osjeti da je netko u sobi. Kada se okrene vidi da nema nikoga te iza\xc4\x91e do sobe u kojoj na televiziji vidi snimljeni video Justina i njegove nove djevojke. Time zavr\xc5\xa1ava video. Lice Timberlakeove biv\xc5\xa1e djevojke vidi se samo jednom tijekom videa._NEWLINE_Timberlake je rekao da "video nije o Britney Spears, nego da je o njemu", iako se u slu\xc5\xbebenom remixu pjesme s 50 Centom \xc4\x8dak spominje ime Britney._NEWLINE_Glazbeni video za pjesmu pokrenuo je sva\xc4\x91u izme\xc4\x91u Timbalanda i Scotta Storcha koji je tvrdio da nije bio kreditiran za produkciju. Prepiranje je nastavljeno u pjesmama "Give It to Me", "Bulit Like That" i "Piano Man", no na kraju sukob okon\xc4\x8dan.'